Diari Oficial de la Generalitat Valenciana


Sumari del DOGV 6827, del 26-07-2012 (2012/7319)

RESOLUCIÓ de 5 de juliol de 2012, de la presidenta de l'Agència Valenciana del Turisme, de concessió d'ajudes destinades a l'adequació de recursos turístics en municipis i mancomunitats d'interior.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6827

Data del DOGV
:   26-07-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7319


Data del document
:   05-07-2012

Organisme emissor
:   Conselleria de Turisme, Cultura i Esport

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de juliol de 2012, de la presidenta de l'Agència Valenciana del Turisme, de concessió d'ajudes destinades a l'adequació de recursos turístics en municipis i mancomunitats d'interior. [2012/7319]  
Antecedents de fet  
  
Primer. Per la Resolució de 21 de febrer de 2012, de la presidenta de l'Agència Valenciana del Turisme, publicada en el Diari Oficial de la Comunitat Valenciana número 6739, del dia 22 de març de 2012, es convoquen les ajudes 2012 de l'Agència Valenciana del Turisme dirigides a les entitats locals de la Comunitat Valenciana, i concretament el programa 4, Adequació de Recursos Turístics en Municipis i Mancomunitats d'Interior.  
  
Segon. L'article 3 de la resolució esmentada va establir les línies pressupostàries i l'import global màxim destinat a la concessió de les ajudes convocades, algunes de les quals han sigut afectades per l'Acord del Consell de data 27 d'abril de 2012, que va establir una sèrie de mesures destinades a assegurar els objectius de contenció del gasto públic.  
  
Tercer. D'altra banda, respecte del programa 4, amb diferents dates van tindre entrada en l'Agència Valenciana del Turisme diverses sol·licituds d'ajuda acollides a la referida resolució, que han donat lloc a la instrucció dels expedients relacionats en el document annex, adjunt a la present resolució.  
  
Quart. D'acord amb el que establix l'article 9 de la resolució esmentada en l'antecedent primer, amb data 27 de juny de 2012 la comissió d'avaluació d'ajudes va traslladar al director de l'Agència Valenciana del Turisme els acords que havia adoptat, i el director, amb data 4 de juliol de 2012, va elevar una proposta de resolució favorable a la concessió de les ajudes als sol·licitants, pels imports, per a les actuacions i en els termes que figuren en el document annex a esta resolució.  
  
Als anteriors antecedents de fet s'han d'aplicar els següents  
  
  
Fonaments de dret  
  
Primer. La Resolució de 21 de febrer de 2012, de la presidenta de l'Agència Valenciana del Turisme, publicada en el Diari Oficial de la Comunitat Valenciana número 6739, del dia 22 de març de 2012, per la qual es convoquen les ajudes per a 2012 de l'Agència dirigides a les entitats locals de la Comunitat Valenciana i concretament el programa 4, Adequació de Recursos Turístics en Municipis i Mancomunitats d'Interior.  
  
Segon. El que disposa l'article 47.11 del Decret Legislatiu de 26 de juny de 1991, del Consell, pel qual s'aprova el Text Refós de la Llei d'Hisenda Pública de la Generalitat.  
  
Tercer. La Llei 38/2003, de 17 de novembre, General de Subvencions, així com el seu reglament, aprovat pel Reial Decret 887/2006, de 21 de juliol; el Decret 9/2000, de 25 de gener, del Consell, sobre concessió d'ajudes en matèria de turisme, i l'Orde 4/2012, d'1 de febrer, de la Conselleria de Turisme, Cultura i Esport, per la qual es fixen la bases reguladores per a la convocatòria i la concessió d'ajudes per l'Agència Valenciana del Turisme, així com el Decret 71/2000, de 22 de maig, del Consell, pel qual s'aprova el reglament regulador dels convenis previstos en la Llei 3/1998, de 21 de maig, de Turisme, de la Comunitat Valenciana.  
  
Quart. La competència per a resoldre la té la consellera de Turisme, Cultura i Esport, en la seua condició de presidenta de l'Agència Valenciana del Turisme, de conformitat amb el que establix l'article 5, apartat 2.h, del Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme.   
Quint. L'article 55.3 de la Llei 30/1992, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, les resolucions administratives de la mateixa naturalesa, especificant-hi les persones o altres circumstàncies personals que individualitzen els efectes de l'acte per a cada persona interessada.  
  
Sext. De conformitat amb el que assenyala l'article 60 de la Llei 30/1992, de Règim Jurídic de les Administracions Públiques i del Procediment Administratiu Comú, la Resolució de 21 de febrer de 2012, de la presidenta de l'Agència Valenciana del Turisme, de convocatòria d'ajudes, preveu en l'article 11, apartat 3, que «quan l'elevat nombre de beneficiaris així ho aconselle, la notificació podrà ser substituïda per la publicació de les ajudes concedides en el Diari Oficial de la Comunitat Valenciana».  
  
Vistos els antecedents de fet i fonaments de dret anteriors, resolc:  
  
  
I. Minorar l'import global màxim previst en l'article 3 de la Resolució de 21 de febrer de 2012, de la presidenta de l'Agència Valenciana del Turisme, que afecta els programes següents:  
- Millora Recursos Turístics (annex I de la Resolució de 21 de febrer de 2012): l'import màxim resultant després de la minoració és de 625.273,51 euros (sis-cents vint-i-cinc mil dos-cents setanta-tres euros i cinquanta-un cèntims) a càrrec de la línia pressupostària SE000048, del capítol VII, «Millora recursos turístics», dels pressupostos de la Generalitat per a 2012, amb destinació a l'Agència Valenciana del Turisme.  
  
- Pla Millor. Municipis turístics (annex II de la Resolució de 21 de febrer de 2012): l'import màxim resultant després de la minoració és de 100.000,00 euros (cent mil euros) a càrrec de la línia pressupostària SE000101, del capítol VII, «Pla millor. Municipis turístics», dels pressupostos de la Generalitat per a 2012, amb destinació a l'Agència Valenciana del Turisme.  
  
II. Concedir les subvencions a favor dels beneficiaris de les ajudes corresponents al programa 4, Adequació de Recursos Turístics en Municipis i Mancomunitats d'Interior, pels imports, per a les actuacions i en els termes que figuren en el document annex.  
  
III. Publicar les dites subvencions en el Diari Oficial de la Comunitat Valenciana, a l'efecte de la notificació.   
L'efectivitat de les subvencions està subordinada al compliment de les condicions següents:  
a) La realització de l'activitat per a la qual es concedix la subvenció és responsabilitat exclusiva del beneficiari. Així mateix, són a càrrec seu els mitjans humans i materials que necessite per a acomplir-la.  
  
b) Correspon al beneficiari sol·licitar tots els permisos, les autoritzacions i les llicències corresponents a la naturalesa del projecte a incentivar.  
c) El beneficiari comunicarà a l'Agència Valenciana del Turisme l'obtenció o la sol·licitud d'altres ajudes per a la mateixa finalitat procedents d'altres administracions o ens públics o privats.  
d) Situar de forma visible el distintiu en què es faça constar que el projecte ha sigut finançat parcialment per l'Agència Valenciana del Turisme, segons el model disponible en .  
e) Qualsevol altra prevista en la Resolució de 21 de febrer de 2012, per la qual es convoquen les presents ajudes, i en tota altra normativa aplicable.  
f) L'actuació objecte de subvenció haurà d'estar finalitzada totalment abans del 10 de novembre de 2012.  
g) Finalitzada l'actuació, la documentació que s'ha de presentar per al cobrament de la subvenció constarà dels documents següents:  
- Certificat que acredite el compliment de les condicions imposades en la concessió i de reconeixement de l'obligació de pagament, segons el model disponible en , expedit per l'interventor o secretari de l'entitat local, en què conste l'acord de reconeixement de l'obligació per l'òrgan competent, acompanyat de les factures originals justificatives de la inversió realitzada, o còpia compulsada d'estes.  
Les factures hauran de complir els requisits establits en l'article 6 del Reial Decret 1496/2003, de 28 de novembre, pel qual s'aprova el reglament pel qual es regulen les obligacions de facturació i es modifica el Reglament de l'Impost sobre el Valor Afegit, especialment el que preceptua l'article 6.1.f que establix que les factures hauran d'incloure el desglossament dels preus unitaris de les operacions.  
  
- Certificat expedit per l'interventor o el secretari de l'entitat local on s'acredite l'import, procedència i aplicació dels fons necessaris per a finançar aquella part de l'actuació no coberta per la subvenció, especificant si es tracta de fons propis o d'altres subvencions, segons model disponible en .  
- Certificat que acredite el compliment dels procediments establits en la normativa d'aplicació en matèria de contractació pública, segons model disponible en .  
- Fotografies de l'actuació que acrediten que s'ha realitzat de conformitat amb les especificacions i condicions establides en la present resolució.  
- Fotografia de la placa o suport, instal·lada amb caràcter permanent en el lloc de l'actuació, en el que figure el distintiu en què es fa constar que el projecte ha sigut finançat parcialment per l'Agència Valenciana del Turisme, tal com s'establix en l'apartat d) de la present resolució.  
  
- Qualsevol altra documentació exigida per l'Agència Valenciana del Turisme que es considere necessària per a verificar el grau d'execució efectiva de les inversions subvencionades i la seua adequació a la finalitat per a la qual es va concedir la subvenció.  
h) El termini de presentació de les justificacions requerides conclourà el 10 de novembre de 2012.  
i) L'import a justificar coincidirà, com a mínim, amb la totalitat del cost subvencionable. En cas que l'import del gasto justificat siga inferior al dit cost, l'import de la subvenció concedida disminuirà en idèntica proporció a la disminució produïda entre el cost subvencionable i l'import justificat.  
j) En cap cas s'admetran justificants d'inversions executades amb anterioritat a la data de presentació de la sol·licitud.  
k) L'alteració d'algunes de les característiques del projecte la subvenció del qual haja sigut aprovada, l'incompliment de condicions i terminis establits en la resolució, la falta d'execució o l'execució parcial de la inversió, la insuficient justificació dels gastos efectivament realitzats i la concessió després de la presentació de la sol·licitud d'altres ajudes públiques o privades, la suma conjunta de les quals excedisquen de l'import del cost subvencionable de l'actuació, podrà donar lloc a la minoració o revocació de la subvenció concedida.  
l) Les presents ajudes es consideraran acceptades per cada un dels interessats si en un termini de 20 dies naturals, a comptar de la notificació d'estes, no han comunicat a l'Agència Valenciana del Turisme la seua renúncia a la subvenció. L'acceptació de la subvenció implicarà l'acceptació de la inclusió en la llista de beneficiaris que en el seu moment es publicarà en el Diari Oficial de la Comunitat Valenciana.  
  
La present resolució posa fi a la via administrativa i contra esta pot interposar-se potestativament un recurs de reposició davant de l'òrgan que ha dictat l'acte, en el termini d'un mes comptat des de l'endemà de la seua notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o interposar-se un recurs contenciós administratiu davant del Jutjat del Contenciós Administratiu de la ciutat de València en el termini de dos mesos, comptats des de l'endemà de la seua notificació, de conformitat amb el que disposen els articles 8, 14, 25 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 5 de juliol de 2012.- La presidenta de l'Agència Valenciana del Turisme: Lola Johnson Sastre.annex   
  
  
  
   
\* \* \* \* \* \* \* \* \* \* \* \* \* \* \*   
  
anexo  
  
